เทศบาลตำบลด่านขุนทด

ด่านขุนทด เป็นเทศบาลตำบลแห่งหนึ่งในอำเภอด่านขุนทด จังหวัดนครราชสีมา

**ประวัติ**
เทศบาลตำบลด่านขุนทด เดิมเป็นองค์กรส่วนท้องถิ่นรูปแบบหนึ่ง เรียกว่า “สุขาภิบาลด่านขุนทด” ซึ่งจัดขึ้นตามประการกระทรวงมหาดไทย ในราชกิจจานุเบกษา ฉบับพิเศษ หน้า 37 เล่ม 73 ตอนที่ 83 ลงวันที่ 15 ตุลาคม 2499 โดยยกฐานะท้องถิ่นบางส่วนในตำบลด่านขุนทดขึ้นเป็นสุขาภิบาลด่านขุนทด ต่อมามีพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ประกาศ ในราชกิจานุเบกษา ฉบับกฤษฎีกา เล่ม 116 ตอนที่ 9 ก ลงวันที่ 24 กุมภาพันธ์ 2542 มีผลให้ สุขาภิบาลด่านขุนทด เปลี่ยนแปลงฐานะเป็น เทศบาลตำบลด่านขุนทด ตั้งแต่วันที่ 25 พฤษภาคม 2542 เป็นต้นมา ปัจจุบันเทศบาลตำบลด่านขุนทด ตั้งอยู่ชั้น 2 ของอาคารองค์การบริหารส่วนจังหวัดนครราชสีมา ถนนสีคิ้ว-ชัยภูมิ ซึ่งอยู่ในบริเวณที่ว่าการอำเภอด่านขุนทด- วันที่ 24 กันยายน 2499 จัดตั้งสุขาภิบาลด่านขุนทด ในท้องที่บางส่วนของตำบลด่านขุนทด - วันที่ 25 พฤษภาคม 2542 ได้มีการยกฐานะจากสุขาภิบาลด่านขุนทด เป็นเทศบาลตำบลด่านขุนทด

**ที่ตั้งและอาณาเขต**

**ที่ตั้ง**
เทศบาลตำบลด่านขุนทด ปัจจุบันตั้งอยู่ที่สำนักงาน หมู่ที่ 2 ถนนเฉลิมพระเกียรติ ตำบลด่านขุนทด อำเภอด่านขุนทด จังหวัดนครราชสีมา เป็นศูนย์กลางอำเภอด่านขุนทดเป็นที่ตั้งของที่ว่าการอำเภอด่านขุนทด และห่างจากจังหวัดนครราชสีมา ประมาณ 70 กิโลเมตร การเดินทางจากกรุงเทพฯ โดยเส้นทางหลวงแผ่นดินหมายเลข 2 ถึงบริเวณแยกต่างระดับสีคิ้ว อำเภอสีคิ้ว จังหวัดนครราชสีมา แยกเข้าถนนสีคิ้ว-ชัยภูมิ โดยเส้นทางหลวงแผ่นดินหมายเลข 201 ประมาณ 40 กิโลเมตร เดินทางโดยรถประจำทางปรับอากาศและรถประจำทาง ใช้เวลาในการเดินทางประมาณ 4 ชั่วโมง

**อาณาเขต**
 ทิศเหนือ เทศบาลตำบลหนองบัวตะเกียด อำเภอด่านขุนทด จังหวัดนครราชสีมา- ทิศใต้ องค์การบริหารส่วนตำบลด่านขุนทด อำเภอด่านขุนทด จังหวัดนครราชสีมา- ทิศตะวันตก องค์การบริหารส่วนตำบลบ้านเก่า อำเภอด่านขุนทด จังหวัดนครราชสีมา- ทิศตะวันออก องค์การบริหารส่วนตำบลด่านขุนทด อำเภอด่านขุนทด จังหวัดนครราชสีมา

**เขตการปกครอง**
เทศบาลตำบลด่านขุนทด มีพื้นที่ 4.39 ตารางกิโลเมตร ประกอบไปด้วยพื้นที่บางส่วนของหมู่บ้านในตำบลด่านขุนทด อำเภอด่านขุนทด จังหวัดนครราชสีมา ซึ่งเดิมมีการปกครองส่วนท้องถิ่นในรูปแบบของสุขาภิบาล และได้มีการเปลี่ยนแปลงฐานะจากสุขาภิบาลด่านขุนทด เป็นเทศบาลตำบลด่านขุนทด เมื่อวันที่ 25 พฤษภาคม 2542
ภูมิประเทศ
เทศบาลตำบลด่านขุนทด มีลักษณะเป็นที่ราบสูงรูปแอ่งกะทะ มีลำเชิงไกรไหลผ่านด้านทิศใต้

**ภูมิอากาศ**
ลักษณะภูมิอากาศเป็นแบบมรสุม มี 3 ฤดู- ฤดูร้อน เริ่มตั้งแต่เดือน กุมภาพันธ์ - พฤษภาคม- ฤดูฝน เริ่มตั้งแต่เดือน มิถุนายน - กันยายน- ฤดูหนาว เริ่มตั้งแต่เดือน ตุลาคม - มกราคม

**ชุมชนในเขตเทศบาล**
เทศบาลตำบลด่านขุนทด มีทั้งหมด 12 ชุมชน ดังนี้- ชุมชนสามัคคีธรรม- ชุมชนวัดศาลาลอย- ชุมชนตลาดใหญ่- ชุมชนร่วมสร้างสรรค์พัฒนา- ชุมชนเจริญสุขพัฒนา- ชุมชนบ.ข.ส.สร้างสรรค์- ชุมชนโพธิ์ทองพัฒนา- ชุมชนด่านขุนทด- ชุมชนเมืองหาญ- ชุมชนใหม่ไทยเจริญ- ชุมชนหนองโสน- ชุมชนบ้านโคกพัฒนา

**สถานการศึกษาในเขตเทศบาล**
ในเขตเทศบาลตำบลด่านขุนทดมีสถานศึกษาตั้งแต่ระดับก่อนวัยเรียน ระดับประถมศึกษา ระดับมัธยมศึกษา มีทั้งโรงเรียนในสังกัดรัฐบาลและเอกชน โดยมีสถานศึกษาที่อยู่ในเขตเทศบาลตำบลด่านขุนทด ดังนี้
สถานศึกษาในเขตเทศบาลตำบลด่านขุทด-  ข้อมูลเมื่อ พ.ศ. 2563 

**การคมนาคม**
สภาพการจราจรในเขตเทศบาล มีสภาพคล่องตัวพอสมควร แต่จะมีปัญหาในด้านถนนสายหลัก ที่เป็นบริเวณสี่แยกหน้าที่ว่าการอำเภอด่านขุนทด เพราะเป็นถนนสายหลักที่อำเภอด่านขุนทดเข้าสู่จังหวัดนครราชสีมา ตัดกับถนนสีคิ้ว-ชัยภูมิ ซึ่งเป็นถนนสายหลักที่ไปสู่จังหวัดชัยภูมิ

**ประชากร**
จำนวนประชากร ณ พ.ศ. 2562
ประชากรในเขตเทศบาลทั้งสิ้น 6,222 คน เป็นชาย 2,937 คน หญิง 3,285 คน บ้าน จำนวน 3,888 หลังคาเรือน

**ภาษา**
ส่วนมากใช้ภาษาไทยโคราชปนกลาง และยังมีภาษาไทยอีสานบ้างบางพื้นที่

**ศาสนา**
ผู้นับถือศาสนาพุทธ ร้อยละ 99 มีจำนวนวัด 3 วัด
# วัดศาลาลอย
# วัดใหม่ด่านขุนทด
# วัดบ้านหาญ

**เศรษฐกิจ**
ประเภทอุตสาหกรรมครัวเรือน, การเกษตร

**อาชีพ**
ประชาชนส่วนใหญ่มีอาชีพค้าขาย รับจ้าง โดยอาชีพเกษตรกรรมส่วนใหญ่อยู่นอกเขตเทศบาลและมีการประกอบอาชีพอุตสาหกรรมในครัวเรือนที่เป็นอาชีพพื้นบ้าน รายได้เฉลี่ย 69,836.50 บาท/คน/ปี การประกอบอาชีพเป็นไปตามสภาพของครัวเรือน ยังไม่มีการลงทุนในเชิงพาณิชย์ในด้านของการบริหาร จัดการ

**การเกษตรกรรม**
เนื่องจากพื้นที่ในเขตเทศบาล มีพื้นที่น้อย และไม่มีการประกอบอาชีพเกษตรกรรมที่ถือว่าเป็นรายได้หลักของครัวเรือน- การพาณิชย์กรรม และการบริการ- สถานประกอบการด้านพาณิชกรรม- ตลาดไนท์มาร์เก็ต 1 แห่ง- ตลาดสดเทศบาล 2 แห่ง- ตลาดสดเอกชน 2 แห่ง- ซูเปอร์มาเก็ต 4 แห่ง- ย่านการค้าริมทาง 4 สาย- สถานประกอบการเทศพาณิชย์- อาคารเช่า 1 แห่ง- สถานประกอบการด้านบริการ- โรงแรม 12 แห่ง- เกสต์เฮาส์ 5 แห่ง- ธนาคาร 6 แห่ง

** ดูเพิ่ม**
 ตำบลด่านขุนทด- องค์การบริหารส่วนตำบลด่านขุนทด

**อ้างอิง**
ด่านขุนทด